stanford-oval/wikipedia huggingface dataset:
Hurt: The EP

| Hurt: The EP Leona Lewis |
| --- | --- | --- |

EP-levyn tiedot
 Äänitetty : 2011
 Julkaistu: 6. joulukuuta 2011
 Formaatti: digitaalinen
 Tuottaja(t): Steve Robson, Fraser T Smith
 Tyylilaji: rock, pop
 Kesto: 11.25
 Levy-yhtiö: Syco Music, RCA Records
Leona Lewisin muut julkaisut
| Echo 2009 | Hurt: The EP 2011 | Glassheart 2012 |
Hurt: The EP on englantilaisen laulaja-lauluntekijä Leona Lewisin ensimmäinen EP-levy. Se julkaistiin digitaalisesti 9. joulukuuta 2011 ja julkaisijana toimi Syco Music sekä RCA Records. Lewis julkaisi EP:n täyttääkseen tyhjän tilan, joka hänen toisen studioalbuminsa ”Echo” ja kolmannen studioalbuminsa ”Glassheart” välillä oli. EP sisältää kolme cover-kappaletta, Nine Inch Nailsin ”Hurt”, Goo Goo Dollsin ”Iris” ja Counting Crowsin ”Colorblind”. Kappaleet ovat ottaneet vaikutteita rock-musiikista.
Hurt: The EP sai vaihtelevaa palautetta kriitikoilta. Lewisin tulkintoja sekä kehuttiin että kritisoitiin. Eräs kriitikko kuvaili hänen laulutaitojaan ja tulkintojaan "korviahiveleviksi" ja "vangitsevan kauniiksi", kun taas jotkut olivat sitä mieltä, että kappaleet olivat liian kaavamaisia. EP sijoittui Skotlannissa sijalle 7, Britanniassa sijalle 8 ja Irlannissa sijalle 15. Lewis esitti kappaleen "Hurt" The X Factorin finaalissa ja Royal Variety-gaalassa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Hurt | Trent Reznor | 3.40 |  |  |  |  |  |  |
| 2. | Iris | John Rzeznik | 4.25 |  |  |  |  |  |  |
| 3. | Colorblind | David Bryson, Adam Duritz], Charlie Gillingham, Mattew Malley, Ben Mize, Daniel Vickery | 3.20 |  |  |  |  |  |  |
|  |  |  | 11.25 |  |  |  |  |  |  |
| Yhdysvaltojen versio |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Hurt | Reznor | 3.40 |  |  |  |  |  |  |
| 2. | Iris | John Rzeznik | 4.25 |  |  |  |  |  |  |
| 3. | Colorblind | Bryson, Duritz, Gillingham, Malley, Mize, Vickery | 3.20 |  |  |  |  |  |  |
| 4. | Run (Single Mix)  | Gary Lightbody, Jonathan Quinn, Mark McClelland, Nathan Connolly, Iain Archer | 4.39 |  |  |  |  |  |  |
|  |  |  | 16.04 |  |  |  |  |  |  |
Listasijoitukset

| Lista (2011) | Korkein sijoitus |
| --- | --- |
Irlanti (IRMA): 15
Iso-Britannia (Singlelista): 8
Skotlanti (OCC): 7
Renault Alliance

Kaksiovinen Renault Alliance.
Renault Alliance Convertible
Renault Alliance on kompakti perheauto, jota valmisti ja myi Pohjois-Amerikassa American Motors Corporation (AMC) yhteistyössä omistajansa Renault’n kanssa vuodesta 1982 vuoteen 1987, jolloin Chrysler otti haltuunsa AMC:n. Alliance perustui Renault 9/11 -malliin, mutta sen muotoili AMC:n Richard Teague. Sitä valmistettiin kaksi- ja neliovisena sedanina ja cabrioletina. Alliancen rinnalle tuli mallivuodelle 1984 Renault Encore -niminen hatchback, jonka osista monet olivat yhteisiä Alliancen kanssa.
Aiheesta muualla

Kuvia tai muita tiedostoja aiheesta Renault Alliance Wikimedia Commonsissa
Renault-mallit
| --- | --- |
Nykyiset: Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset: 3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset: Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset: 4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset: Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät: 10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault: A106 | A108 | A110 | A305 | A310 | A610/GTA
Renault Sport: Clio Renault Sport | Spider | Mégane Renault Sport | Clio V6 Renault Sport
Konseptit: Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot: Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki: Lodgy | Logan | Sandero | Duster | Dokker
Renault-Samsung Motors: SM3 | SM5 | SM7
Hyundai i20 R5

Jari Huttunen ja Antti Linnaketo vuonna 2018 Puolan rallissa.
Hyundai i20 R5 on Hyundai Motorsportin kehittämä R5-luokan ralliauto. Auto on suunniteltu kilpailemaan alueellisissa ja kansallisissa kilpailuissa sekä WRC2-sarjassa. i20 R5 -mallin kehitys alkoi vuonna 2015 asiakasohjelmaa varten yksityistallien käyttöön. Autossa on turboahdettu 1,6-litran bensiinimoottori ja neliveto. Luokassa auton minimipaino on 1 230 kilogrammaa. Autossa on polttoaineen suoraruiskutus ja viisivaihteinen sekventiaalinen vaihteisto.
Auton seuraaja on Hyundai i20 N Rally2.
Aiheesta muualla

Tulokset eWRC-sivustolla (englanniksi)
Häckebergan linna

Häckebergan linna
Häckebergin linna (ruots. Häckeberga slott) on linna Ruotsissa Lundin kunnassa. Linna edustaa ranskalaissävytteistä renessanssi-tyyliä, ja se rakennettiin vuosina 1873–1875. Rakennuttajana oli Tönnes Wrangel von Brehmer, ja linnan suunnittelusta vastasi ruotsalainen arkkitehti Helgo Zettervall. Rakennusta remontoitiin 1990-luvulla. Linnassa sijaitsee gastronominen ravintola ja hotelli.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (ruotsiksi) (englanniksi) (saksaksi)
Tietoa linnasta (Arkistoitu – Internet Archive) (ruotsiksi)
Han Duck-soo

| Han Duck-soo> 한덕수 |
| --- | --- |

Etelä-Korean pääministeri
 2. huhtikuuta 2007 – 29. helmikuuta 2008  
Presidentti:  Roh Moo-hyun Lee Myung-bak
Edeltäjä:  Han Myeong-sook
Seuraaja:  Han Seung-soo
 21. toukokuuta 2022 –  
Presidentti:  Yoon Suk-yeol
Edeltäjä:  Choo Kyung-ho
Henkilötiedot
Syntynyt: 18. kesäkuuta 1949 (ikä 75) Jeonju, Etelä-Korea
Tiedot
 Nimikirjoitus
Han Duck-soo (hangul: 한덕수; hanja: 韓悳洙; uudistettu latinisaatio: Han Deoksu) (s. 18. kesäkuuta 1949, Jeonju) on eteläkorealainen poliitikko ja maan aiempi pääministeri. Han oli Korean tasavallan pääministeri maaliskuusta 2007 helmikuuhun 2008, ja nimitettiin uudestaan toukokuusta 2022.
Han Duck-soo on talousasiantuntija ja poliittiselta kannaltaan sitoutumaton, joskin hän on lähellä Uri-puoluetta. Hän suoritti taloustieteen kandidaatintutkinnon Soulin kansallisessa yliopistossa 1971 ja tohtorintutkinnon Harvardin yliopistossa 1984. Valmistuttuaan Soulista hän työskenteli virkamiehenä ja asiantuntijana kahden vuosikymmenen ajan, kunnes 1993 alkaen toimi talouspoliittisena neuvonantajana ja pian myös apulaisministerinä. Korean kauppaministerinä Han oli 1998–2001.
Maaliskuussa 2005 Han Duck Soo pääsi Lee Hae-chanin hallitukseen rahaministeriksi, ja oli samalla myös varapääministeri. Leen jouduttua eroamaan toimi Han 15. maaliskuuta 2006 alkaen aina 19. huhtikuuta saakka virkaatekevänä pääministerinä, kunnes Han Myeong Sook muodosti uuden hallituksen. 2006–2007 Han Duck-soo oli jälleen presidentin neuvonantajana. Tässä asemassa hän oli suuresti vaikuttamassa Etelä-Korean ja Yhdysvaltojen välisen vapaakauppasopimuksen sisältöön.
Pääministeri Han Myeong-sookin erottua maaliskuun alussa 2007 virastaan nimitti presidentti Roh Moo-hyun 9. maaliskuuta Han Duck-soon ehdokkaakseen uuden hallituksen johtoon. Parlamentin kansalliskokous hyväksyi valinnan (äänin 210 puolesta, 51 vastaan) 2. huhtikuuta, josta päivästä alkaen Han oli virallisesti pääministeri.
Han Duck-soon pääministerikausi päättyi 29. helmikuuta 2008, kun edellisen vuoden joulukuussa presidentiksi noussut Hannara Dang -puolueen Lee Myung-bak sai pääministeriehdokaansa hyväksytyksi parlamentissa. Han Duck-soota seurasi pääministerinä Han Seung-soo.
Presidentti Yoon Suk-yeol nimitti Hanin uudestaan pääministeriksi 21. toukokuuta 2022. Hänestä tuli vanhin pääministerin virkaan nimitetty henkilö.
Presidentti Yoon Suk-yeolin virkarikossyyteen johdosta Han Duck-soo asetettiin virkaatekeväksi presidentiksi 14. joulukuuta 2024. Han Duck-soo sai virkarikossyytteen kahta viikkoa myöhemmin kun hän kieltäytyi asettamasta tuomareita kolmeen vapaaseen paikkaan perustuslakituomioistuimessa. Tuomarit olisivat tarpeen Yoon Suk-yeolin kuulemisessa. Han Duck-soo asetettiin syytteeseen 27. joulukuuta 2024.  Tämän jälkeen varapääministeri ja valtiovarainministeri Choi Sang-mok asetettiin virkaatekeväksi presidentiksi.
Aiheesta muualla

Korean pääministerin virallinen sivu (englanninkielinen versio)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Korea
Hyasintit

| Hyasintit |
| --- | --- |
 Tuoksuhyasintti Hyacinthus orientalis
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Scilloideae
Tribus::  Hyacintheae
Suku::  Hyasintit Hyacinthus  Tourn. ex L. (1753)
Katso myös
   Hyasintit Wikispeciesissä   Hyasintit Commonsissa 
Infobox OKNimi-testi OK: 
Hyasintit (Hyacinthus) on kasvisuku parsakasvien heimossa. Siihen kuuluu nykyisin kolme lajia. Ne ovat sipulikasveja, joiden alkuperäinen kasvualue sijaitsee läntisessä Aasiassa, Turkista Iraniin ja Turkmenistaniin.
Hyasintteihin alun perin kuvattuja lajeja on siirretty muihin lähekkäisiin sukuihin, muun muassa bellevalioihin eli kyynelhyasintteihin (Bellevalia), juhannushyasintteihin (Brimeura), kuurnaliljoihin (Dipcadi), kääpiöhyasintteihin (Hyacinthella), kellosinililjoihin (Hyacinthoides), pisaroihin (Lachenalia) ja helmililjoihin (Muscari).
Hyasinttilajit

Hyacinthus litwinowii (myös litwinovii)
tuoksuhyasintti eli hyasintti (Hyacinthus orientalis)
Hyacinthus transcaspicus
Laji arohyasintti (Hyacinthella leucophaea, syn. Hyacinthus leucophaeus on siirretty kääpiöhyasintteihin.
Aiheesta muualla

Suomen Lajitietokeskus: Hyasintit (Hyacinthus)
Finto: Kassu – Kasvien suomenkieliset nimet: Hyasintit (Hyacinthus)
ITIS: Hyacinthus (englanniksi)
United States Department of Agriculture (USDA): Hyacinthus (englanniksi)
Pherobase: Floral volatiles of Genus Hyacinthus[vanhentunut linkki] (englanniksi)
| --- | --- |
Taksonitunnisteet:  Wikidata: Q158758  Wikispecies: Hyacinthus  APDB: 191522  APNI: 164998  BOLD: 417894  CoL: 8VYDJ  EoL: 23768922  EPPO: 1HYAG  FNA: 115912  GBIF: 2766192  GRIN: 5870  iNaturalist: 126638  IPNI: 24372-1  IRMNG: 1320625  ITIS: 500338  NBN: NHMSYS0000459788  NCBI: 82024  NZOR: 52e8c619-100e-4345-9286-3006b13185e2  Open Tree of Life: 712153  PLANTS: HYACI2  POWO: urn:lsid:ipni.org:names:24372-1  Tropicos: 40028561  WFO: wfo-4000018465
Häiden jälkeen

| Häiden jälkeen> Efter brylluppet |
| --- | --- |

Ohjaaja:  Susanne Bier
Käsikirjoittaja:   Susanne Bier  Anders Thomas Jensen 
Tuottaja:  Sisse Graum Olsen
Säveltäjä:  Johan Söderqvist
Kuvaaja:  Morten Søborg
Leikkaaja:   Pernille Bech Christensen  Morten Højbjerg 
Tuotantosuunnittelija:  Søren Skjær
Pääosat:   Mads Mikkelsen  Sidse Babett Knudsen  Rolf Lassgård 
Valmistustiedot
Valmistusmaa:  Tanska
Tuotantoyhtiö:  Zentropa Entertainments
Levittäjä:  Teodora Film Disney+
Ensi-ilta:   Tanska 24. helmikuuta 2006  Suomi 20. huhtikuuta 2007 
Kesto:  120 min
Alkuperäiskieli:   tanska  ruotsi  hindi  englanti 
Aiheesta muualla
IMDb 
Elonet
AllMovie
Infobox OKNimi-testi OK: 
Häiden jälkeen (Efter brylluppet) on tanskalainen elokuva vuodelta 2006. Elokuvassa intialaisia katulapsia auttava mies joutuu palaamaan kotimaahansa Tanskaan keräämään rahaa orpokodille, jossa hän tulevan rahoittajansa tyttären häissä kuulee jotain, mikä mullistaa hänen elämänsä. Elokuvan ohjasi Susanne Bier, ja sen päänäyttelijöitä ovat Mads Mikkelsen, Sidse Babett Knudsen ja Rolf Lassgård. Elokuva sai parhaan vieraskielisen elokuvan Oscar-ehdokkuuden vuonna 2007 mutta hävisi Muiden elämä -elokuvalle.
Aiheesta muualla

Jaakko Kuitunen: Häiden jälkeen 14.10.2010. Filmgoer.fi. Arkistoitu 2.11.2010. Viitattu 20.10.2010.
Susanne Bierin ohjaamat elokuvat
| --- | --- |
1990-luku:  Freud flytter hjemmefra (1991)  Det bli'r i familien (1994)  Pensionat Oskar (1995)  Sekten (1997)  Se ainoa oikea (1999) 
2000-luku:  Käsi sydämellä (2000)  Rakastan sinua ikuisesti (2002)  Veljekset (2004)  Häiden jälkeen (2006)  Kaikki mitä kadotimme (2007) 
2010-luku:  Kosto (2010)  Love Is All You Need (2012)  Serena (2014)
Shaftesburyn suihkulähde

| Shaftesburyn suihkulähde |
| --- | --- |
 Suihkulähde vuonna 2014
Nimi:  Shaftesburyn suihkulähde
Tekijä:  Sir Alfred Gilbert
Valmistumisvuosi:  1893
Taiteenlaji:  Julkinen taide
Teostyyppi:  Patsas, suihkulähde, Grade I listed buildings in the City of Westminster (käännä suomeksi) ja muistomerkki
Materiaali:  Alumiini ja pronssi
Korkeus:  11 m
Sijainti:  Piccadilly Circus
Koordinaatit:  51°30′35.4″N, 000°08′04.2″W
Shaftesburyn suihkulähde (engl. Shaftesbury Memorial Fountain), josta käytetään usein virheellisesti nimeä Eros-patsas tai Eroksen patsas, on suihkulähde Lontoon Piccadilly Circus -aukiolla. Se rakennettiin vuosina 1892–1893 poliitikkona ja filantrooppina tunnetuksi tulleen Anthony Ashley-Cooperin, Shaftesburyn 7. jaarlin, muistoksi.
11 metrin korkuisen lähteen huipulla on Alfred Gilbertin veistos, jonka usein luullaan kuvaavan kreikkalaista rakkauden jumala Erosta, koska alastoman, jousipyssyä pitelevän hahmon oletetaan aina olevan Eros. Tosiasiassa se esittää Eroksen kaksoisveli Anterosta, epäitsekkään rakkauden jumalaa. Se on maailman ensimmäinen alumiininen veistos.
Aiheesta muualla

Kuvia tai muita tiedostoja aiheesta Shaftesburyn suihkulähde Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shaftesbury Memorial Fountain
Käännös suomeksi
Osakassopimus

Osakassopimus on osakeyhtiön osakkaiden välinen sopimus yhtiön, jolla säännellään osakkaiden keskinäisiä suhteita ja heidän oikeuksiaan ja velvollisuuksiaan yhtiössä. Usein osakassopimuksen osapuolena on myös yhtiö, jolloin sovitaan myös osakkaiden ja yhtiön välisistä suhteista.
Osakassopimuksella voidaan sopia osakkeenomistajien omassa määräysvallassa olevista asioista. Sisältö vaihtelee tarkoituksesta riippuen, mutta yleensä osakassopimuksissa sovitaan yhtiön omistukseen, rahoitukseen, päätöksentekoon ja taloudellisiin etuihin liittyvistä seikoista. Sopimuksen tarkoitus on yleensä määritellä vallankäyttöä yhtiössä ja suojata omistusta ulkoisilta tahoilta.
Osapuolina osakassopimuksissa voivat olla joko kaikki tai vain osa yhtiön osakkaista. Osakassopimuksia voi olla myös useita. Esimerkiksi enemmistöosakkaiden intressit ja ehdot voivat poiketa merkittävästikin vähemmistöosakkaiden vastaavista. Jos kaikki osakassopimuksen osapuolet ovat osakkeenomistajia, sitä kutsutaan varsinaiseksi osakassopimukseksi. Jos mukana on jokin muukin taho, kyseessä on epävarsinainen osakassopimus.
Osakassopimuksia ei säädellä erityisesti missään laissa, joten niihin sovelletaan yleisiä sopimusoikeudellisia periaatteita ja lakeja, erityisesti osakeyhtiölakia (21.7.2006/624) sekä lakia varallisuusoikeudellisista oikeustoimista (13.6.1929/228).
Estádio Eduardo Guinle

| Estádio Eduardo Guinle> Rakennuksen tiedot |
| --- | --- |
Sijainti:  Nova Friburgo, Brasilia
Kenttä:  Nurmi
Käyttäjät
 Friburgense Atlético Clube 
Katsojakapasiteetti
 12 000 
Lisää rakennusartikkeleitaArkkitehtuurin teemasivulla
Estádio Eduardo Guinle on monikäyttöinen stadion Nova Friburgossa Brasiliassa. Nykyään sitä käytetään enimmäkseen jalkapallossa Friburgense Atlético Cluben kotikenttänä. Katsomon kapasiteetti on 12 000 ihmistä.
Hävittäjäpommittaja

Panavia Tornado on tyypillinen hävittäjäpommittaja.
Hävittäjäpommittaja on hävittäjälentokone, joka kykenee suorittamaan rynnäkkö- ja maataistelukoneiden tehtäviä eli tuhoamaan pommittamalla maa- ja merikohteita. Tällaiset koneet ovat usein pommikoneiden ja hävittäjien välimuotoja.
Monitoimihävittäjistä (engl. multi-role fighter) hävittäjäpommittajat eroavat siten, että niiden toiminta painottuu pommittamiseen, kun taas monitoimihävittäjät suoriutuvat tasavahvasti sekä ilmataisteluista että pommituksista. Käytännössä hävittäjien luokittelu ja rajanveto eri tehtävien koneille välille voi olla vaikeaa, eikä erityisesti enää valmisteta täysin tiettyihin tehtäviin suunniteltuja hävittäjiä.
Hävittäjäpommittajia

Panavia Tornado
Hyasintti (kasvi)

| Hyasintti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Scilloideae
Suku::  Hyasintit Hyacinthus
Laji::  orientalis
Kaksiosainen nimi
 Hyacinthus orientalis  L. 
Katso myös
   Hyasintti (kasvi) Wikispeciesissä   Hyasintti (kasvi) Commonsissa 
Infobox OKNimi-testi OK: 
Hyasintti eli tuoksuhyasintti (Hyacinthus orientalis) on parsakasvien (Asparagaceae) heimoon kuuluva monivuotinen sipulikasvi, jota kukkiensa vuoksi kasvatetaan koristekasvina. Kasvi on peräisin Keski- ja Etelä-Turkista.
Erivärisiä hyasintteja
Ulkonäkö ja koko

Hyasintti on sipulikasvi, jonka sipulin läpimitta on 3–7 cm. Sen lehdet ovat pitkänomaiset, 18–35 cm pitkät ja 1–3 cm leveät ja pinnalta pehmeät. Sen kukintovarsi on 20–30 cm, joskus jopa 45 cm pitkä ja pystysuora, ja siinä on 2–50 violetin väristä kukkaa, joista jokaisessa on kuusi terälehteä.
Viljely

Hyasintilla on pitkä historia viljeltynä koristekasvina. Sitä on kasvatettu ensin Välimeren maissa, myöhemmin Ranskassa, jossa sitä on käytetty myös hajuvesien valmistukseen. Nykyisin sitä kasvatetaan eniten Alankomaissa.
Hyasintti kukkii varhain keväällä. Se kasvaa parhaiten aurinkoisessa tai puolivarjoisessa paikassa riittävän kosteassa maaperässä. Sillä on talvisin lepokausi, minkä vuoksi sitä ei voi kasvattaa tropiikissa. Hyötämällä se on mahdollista saada kukkimaan keskellä talveakin, minkä vuoksi siitä on tullut suosittu joulukukka.
Hyasinttia kasvatetaan sen kirkkaanväristen kukkien vuoksi. Siitä on olemassa yli 2 000 lajiketta, joiden kukkien väri vaihtelee. Tavallisimpia ovat violetit, mutta on myös sinisiä, valkoisia, vaaleankeltaisia ja punaisia hyasintteja. Useimmilla viljellyillä lajikkeilla on enemmän kukkia kuin kasvin villimuodoilla.
Hyasintti sisältää alkaloideja, jotka suurina määrinä ovat myrkyllisiä. Kasvin myrkyllisin osa on sen sipuli, jota ei pidä missään tapauksessa syödä. Lisäksi hyasintista haihtuvat tuoksuvat eteeriset öljyt saattavat aiheuttaa allergiaa.
Aiheesta muualla

Kassu – Kasvien suomenkieliset nimet: (tuoksu)hyasintti (Hyacinthus orientalis)
Puutarha.net: Hyasintti (Hyacinthus orientalis)
Kasvihistoriaa: Joulukukkia
Hyasintti on puutarhan yllättävä kukkija (Arkistoitu – Internet Archive)
Hyasintti - Kauniisti Kotimainen
ITIS: Hyacinthus orientalis (englanniksi)
United States Department of Agriculture (USDA): Hyacinthus orientalis (englanniksi)
Dr. Duke's Phytochemical and Ethnobotanical Databases: Hyacinthus orientalis (Arkistoitu – Internet Archive) (englanniksi)
Pherobase: Floral volatiles of Hyacinthus orientalis[vanhentunut linkki] (englanniksi)
| --- | --- |
Taksonitunnisteet:  Wikidata: Q157428  Wikispecies: Hyacinthus orientalis  BioLib: 41970  BOLD: 417895  Calflora: 8634  CoL: 6MH3S  EoL: 1001513  EPPO: HYAOR  EUNIS: 189050  FNA: 220006591  FoIO: hyaori  GBIF: 2772666  GRIN: 19427  iNaturalist: 126637  IPNI: 536789-1  IRMNG: 11156047  ITIS: 503095  MoBotPF: 281784  NatureServe: 2.145416  NBN: NBNSYS0000005409  NCBI: 82025  NZOR: 8c0e4c91-b78f-4026-9bcf-0a46beb4589f  NZPCN: 4672  Observation.org: 6881  Open Tree of Life: 712150  PfaF: Hyacinthus orientalis  PFI: 6874  Plant List: kew-278658  PLANTS: HYOR  POWO: urn:lsid:ipni.org:names:536789-1  RHS: 53644  Tropicos: 18400272  WoI: 338  WFO: wfo-0000665369
Hippolyte Prévost

Hippolyte Prévost.
Prévost’n syntymäkoti Toulousessa.
Hippolyte Prévost (1808 Toulouse – 1873 Pariisi) oli ranskalainen pikakirjoitusjärjestelmän kehittäjä.
Prévost julkaisi kehittämänsä pikakirjoitusjärjestelmän vuonna 1827 teoksessa Nouveau Système de Sténographie, ou Art d'écrire aussi vite que la parole. Hän toimi pikakirjoittajana ja vuodesta 1853 Ranskan parlamentin ylähuoneen pikakirjoituskanslian päällikkönä.
Prévostin järjestelmä perustui Théodore Pierre Bertinin tekemään ranskankieliseen käännökseen Samuel Taylorin englantilaisesta järjestelmästä. Prévost pyrki kehittämään järjestelmää siten, että se sopisi paremmin ammattipikakirjoittajille.
Asmara

| Asmara Āsmera |
| --- | --- |
 Myötäpäivään ylhäältä: Kaupunkikuva, auringonlaskunäkymä Asmaran yli, Rukousneitsin kirkko, Fiat Tagliero -rakennusmerkki, 23. ISCOE-Itä-Afrikan konferenssi Asmarassa 2019
 vaakuna
 Asmara
 Koordinaatit: 15.3365°N, 38.9412°E 
Valtio:   Eritrea
Alue (zoba):  Keskinen alue (Zoba Maekel)
Korkeus:  2 325 m
Väkiluku (2014):  775 000
Aikavyöhyke:  UTC+3
Infobox OKVirheellinen NIMI-arvo: 
Asmara (tigrinjaksi ኣስመራ) on Eritrean pääkaupunki ja maan Keskisen alueen (Zoba Maekel) hallintokeskus. Sen arvioitu asukasluku vuonna 2014 oli 775 000.
Maantiede ja ilmasto

Asmara sijaitsee 2 325 metrin (toisen lähteen mukaan 2 347 m) korkeudessa Etiopian ylängön pohjoisnurkassa. Matkaa lähimpään satamakaupunkiin, Punaisenmeren rannikon Massawaan, on noin 65 km.
Vuoden lämpimintä aikaa on maaliskuusta kesäkuuhun, jolloin keskimääräinen ylin lämpötila on 25 asteen vaiheilla. Kylmintä on joulu- ja tammikuussa, keskimääräinen alin noin 5 astetta. Sadetta saadaan lähinnä heinä- ja elokuussa, mutta silloin sitä tuleekin yli 160 mm kuukaudessa.
Historiaa

Asmaran historia alkaa noin 1100-luvulta. Tarinan mukaan neljän klaanin edustajat sopivat yhteistyöstä, ja kaupungin alkuperäinen nimi Arbaete Asmara  tarkoittaa neljänvälistä yhteenliittymää.
Asmara oli pieni kylä 1880-luvulle asti, jolloin siitä tuli Etiopian paikallinen hallintokeskus. Siitä tuli Italian Eritrean siirtokunnan pääkaupunki 1900. 1920-luvun loppupuolella italialaiset uudelleenrakensivat kaupunkia ja sitä alettiin kutsua "Pikku Roomaksi" (Piccola Roma). Nykyisinkin suuri osa rakennuksista on italialaista alkuperää ja kaupoilla on yhä italiankielisiä nimiä.
Eritrean itsenäisyyssodassa Asmaran lentokenttä näytteli merkittävää roolia. Sen kautta ulkopuoliset tukijat pystyivät lähettämään aseita ja tarvikkeita. Kaupungista tuli Eritrean pääkaupunki maan itsenäistyessä 1993.
Historiaa > Väkiluvun kehitys

1830: 150 asukasta,
1885: 2 000,
1900: 6 410 (5 500 eritrealaista+910 eurooppalaista; Asmara Italian siirtokunnan pääkaupungiksi),
1905: 9 500 (8 000+1 500),
1931: 23 739 (20 638+3 101),
1962: 150 000,
1974: 200 000,
1977: 90 000,
1979: 300 000,
1984 (VL): 275 385 ja
1997 (arvio): 380 568.
Liikenne

Asmaran lentoasema sijaitsee noin 6 km kaupungin lounaispuolella.
Asmara on tärkeä maanteiden risteyspaikka, ja se sijaitsee italialaisten rakentaman rautatien varrella.  Kapearaiteinen rautatie oli yli 20 vuotta käyttämättä, mutta se kunnostustöiden jälkeen avattiin uudelleen liikenteelle 2000-luvun alussa. Radalla on 39 tunnelia ja 65 siltaa.
Kuvia Asmarasta

Albergo Italia, rakennettu vuonna 1889. Hotelli on yksi Asmaran vanhimmista.
Embasoira rakensi 1919 (vanha keisarillinen hotelli), jonka satavuotispäivää vietettiin 100 vuotta 2019.
Asmaran postitoimisto sisältä nähtynä.
Eritrean kansallismuseo
Asmaran roomalaiskatolinen katedraali
Villa Roma (tällä hetkellä Italian Asmaran suurlähetystö)